b'\n_START_ARTICLE_\nSugestologijos ir sugestopedijos institutas\n_START_SECTION_\nTyrimai\n_START_PARAGRAPH_\nMokslini\xc5\xb3 instituto tyrim\xc5\xb3 bei eksperiment\xc5\xb3 sritis \xe2\x80\x93 smegen\xc5\xb3 veiklos rezervai, mokymasis, jo terapeutiniai, pedagoginiai bei sugestyviniai metodai, smegen\xc5\xb3 ne\xc5\xbeinomos funkcijos. Atrad\xc4\x99s nepaprastai veiksmingus mokymosi metodus, Georgis Lozanovas \xc4\x97m\xc4\x97si tyrin\xc4\x97ti atskirus neurofiziologinius mokymosi veiksnius. Jame dirbo apie 100 etatini\xc5\xb3 darbuotoj\xc5\xb3. Insitute 1970\xe2\x80\x931990 buvo naudojamasi tuo metu moderniausia elektrofiziologijos laboratorija._NEWLINE_Instiutas artimas Sugestologijos bei asmens vystymosi tyrim\xc5\xb3 centrui (katedrai) Sofijos universitete.\n_START_SECTION_\nPraktin\xc4\x97 veikla\n_START_PARAGRAPH_\nInstitus nuolat reng\xc4\x97 intensyvi\xc5\xb3 u\xc5\xbesienio kalbos kur\xc5\xb3s mokymus, taikant sugestopedij\xc4\x85. Praktin\xc4\x97 veikla pl\xc4\x97tojosi gana spar\xc4\x8diai ne tik d\xc4\x97l pa\xc5\xbeangios metodologijos, bet ir daugelio gabi\xc5\xb3 bendradarbi\xc5\xb3 d\xc4\x97ka. Pirmuosius sugestopedijos eksperimentus mokantis dideles pranc\xc5\xabz\xc5\xb3 kalbos apimtis atliko mokytojos Y. Georgieva ir I. Dimitrova, vadovaujamos Lozanovo. Pirmasis vadov\xc4\x97lis pranc\xc5\xabz\xc5\xb3 kalba buvo para\xc5\xa1ytas docent\xc4\x97s I. Dimitrovos. Taip pat buvo \xc4\xafkurti angl\xc5\xb3 bei vokie\xc4\x8di\xc5\xb3 kalb\xc5\xb3 mokymosi skyriai bei paskirti darbuotojai._NEWLINE_Prie tolesni\xc5\xb3 tyrim\xc5\xb3 prisijung\xc4\x97 A. Novakovas. Buvo suburta entuziasting\xc5\xb3 specialist\xc5\xb3 komanda. \xc5\xa0imtai kurs\xc5\xb3 dalyvi\xc5\xb3 buvo u\xc5\xbesiregistrav\xc4\x99 \xc4\xaf sugestopedijos kursus bei laukdavo savo eil\xc4\x97s. Kurs\xc5\xb3 metu vykdomi eksperimentai pad\xc4\x97jo pl\xc4\x97toti mokymo metodologij\xc4\x85. Per 20 veiklos met\xc5\xb3 buvo para\xc5\xa1ytos de\xc5\xa1imtys eksperimentus apra\xc5\xa1an\xc4\x8di\xc5\xb3 knyg\xc5\xb3.\n_START_SECTION_\nDarbuotojai\n_START_PARAGRAPH_\nVien\xc4\x85 paskutini\xc5\xb3j\xc5\xb3 supermokymosi vadov\xc4\x97li\xc5\xb3 para\xc5\xa1\xc4\x97 Lozanovo bendradarbiai Z. Ivanova ir E. Yordanova, integravusios atskirus apra\xc5\xa1omus metodus \xc4\xaf vientis\xc4\x85 metodik\xc4\x85._NEWLINE_Kursams vadovavo M. Dimcheva, L. Kozhuharova, M. Chukova ir K. Pashmakova, pad\xc4\x97jusios vykdyti taip pat ir psichologijos eksperimentus bei tyrimus. Pirmieji tyrimai su pradini\xc5\xb3 klasi\xc5\xb3 vaikais atlikto Sugestologijos instituto dalyv\xc4\x97s veteran\xc4\x97s Z. Dumeva pagalba._NEWLINE_Asistentai institute vykd\xc4\x97 pagrindinius tyrimus, metodi\xc5\xa1kai vadovavo Georgis Lozanovas. Profesor\xc4\x97 Gateva \xe2\x80\x93 muzik\xc4\x97 ir lingvist\xc4\x97 \xe2\x80\x93 1997 pad\xc4\x97jo rasti klasikinio meno vietas, kurias \xc4\xafsivaizduojant, buvo taikomi mokymosi metodai. Gateva taip pat pagerino atskirus muzikinius mokymosi vienetus, papild\xc4\x97 metodik\xc4\x85 gausiais pavyzd\xc5\xbeiais, patobulino metodus, para\xc5\xa1\xc4\x97 naujus vadov\xc4\x97lius, suk\xc5\xabr\xc4\x97 dainas u\xc5\xbesienio kalb\xc5\xb3 pamokoms, operas vaikams, kurios buvo naudojamos d\xc4\x97stant matematik\xc4\x85._NEWLINE_Gateva mir\xc4\x97 1997 m. (nuo v\xc4\x97\xc5\xbeio).\n_START_SECTION_\nPl\xc4\x97tra\n_START_PARAGRAPH_\n\xc5\xa0iuo metu Lozanovo \xc4\xafsteigti giminingi institutai bei mokyklos yra iki \xc5\xa1iol jo metodologi\xc5\xa1kai vadovaujami visuose pasaulio kontinentuose.'